Publication: Magyar Közlöny
Issue: MK-2009-146 (Year: 2009, Number: 146)
Era: 2004-2010
Section: élvez [részletesen pl. 4/1993. (II. 12.) AB határozat, ABH 1993, 48, 62.; 1/1999. (II. 24.) AB határozat, ABH 1999, 25, 38].
Paragraph Index: 1039

7. A Bszi. 38. § (3) bekezdésének a miniszter helyettesítésére vonatkozó szabályát mindkét indítványozó kifogásolta. Az elõzõ pontokban, az OIT feladataira, a miniszternek az abban betöltött pozíciójára irányadóan kifejtettekbõl az következik, hogy a testület hatás- és feladatköre szempontjából ez nem okoz alkotmányossági problémát. VI. A második indítványozó az Országgyûlés bizottságai által az OIT-ba delegált két tag részvételét is kifogásolta. Ebben az esetben az indítványa nem csupán az Alkotmánynak a hatalommegosztásra és a bírói függetlenségre vonatkozó szabályain, hanem a pártokra vonatkozó rendelkezésén is alapult. Az Országgyûlés és a bíróságok közötti kapcsolatra vonatkozóan az IV. fejezet 2.1. pontjában már kifejtettek szerint az Alkotmány közvetlenül is tartalmaz rendelkezéseket. A mûködési „függetlenség”, a kölcsönös ellensúlyozás, valamint az együttmûködés összetett rendje része mindkét hatalmi ág mûködésének. Feladataik ellátásában függetlenek egymástól és más hatalmi ágaktól, az együttmûködést viszont a Bszi. rendelkezései a már említetteken túl is támogatják. Ilyennek tekinthetõ az, hogy az OIT-ot a 39. §

Source: https://magyarkozlony.hu/hivatalos-lapok/a45730e7c8927de48fd7cfa84e43c0ce78cb3ffe/dokumentumok/4fcf94acd35615d48d31bc7edd6e645defe8457e/letoltes